*Projekts*

LATVIJAS REPUBLIKAS MINISTRU KABINETS

2021. gada \_\_. \_\_\_ Noteikumi Nr. \_\_

Rīgā (prot. Nr. \_\_ \_\_. §)

### Grozījumi Ministru kabineta 2020. gada 9. jūnija noteikumos Nr. 360 “[Epidemioloģiskās drošības pasākumi Covid-19 infekcijas izplatības ierobežošanai](https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai)”

Izdoti saskaņā ar

Epidemioloģiskās drošības likuma

3. panta otro daļu, 14. panta pirmās daļas 5. punktu,

19. panta pirmo un 2.1daļu, 19.1pantu,

30. panta trešo daļu, 31. panta piekto daļu,

39. panta pirmo un otro daļu,

Covid-19 infekcijas izplatības pārvaldības likuma

4. panta 1., 2., 3., 4., 5., 6., 7., 8., 9., 10.,

11., 12., 13., 14., 15., 16., 17., 18. un 21. punktu,

6.1panta otro daļu, 6.3panta otro daļu, 6.4 panta otro daļu, 6.7 panta pirmo, otro un trešo daļu un 10.4 panta trešo daļu un

Farmācijas likuma 5. panta 3. un 12. punktu

Izdarīt Ministru kabineta 2020. gada 9. jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai” (Latvijas Vēstnesis, 2020, 110B., 123A., 131A., 134B., 145A., 156A., 170A., 172A., 174A., 179A., 184A., 189A., 189B., 192A., 193A., 196A., 198A., 203A., 206A., 208A., 213A., 223A., 233A., 237A., 246. nr.; 2021, 2B., 4B., 9A., 14A., 22A., 25A., 29A., 35A., 38C., 40A., 46., 49A., 50A., 50C., 54A., 60A., 64B., 68B., 71A., 76A., 82A., 83A., 85A., 92B., 95A. nr.) šādus grozījumus:

1. Svītrot 6.2.7. apakšpunktā vārdus “tai skaitā valsts aizsardzības mācību nometnēs”.

2. Svītrot 27.9, 27.10 un 27.11 punktu.

3. Izteikt 32.72.13. apakšpunktu šādā redakcijā:

“32.72.13. iestājpārbaudījumu norisi klātienē (ne vairāk kā 10 personām) uzņemšanai formālās izglītības programmās pamata un vidējās izglītības pakāpē. Iestājpārbaudījuma norises telpā un ārpus tās klātesošie lieto mutes un deguna aizsegus un ievēro divu metru distanci. Iestājpārbaudījuma organizētājs nodrošina iespēju kārtot iestājpārbaudījumu noteiktajā papildtermiņā personām, kuras nevar piedalīties iestājpārbaudījuma norisē, jo Covid-19 infekcijas dēļ atrodas karantīnā vai izolācijā, un to var dokumentāri pierādīt.

Lai piedalītos iestājpārbaudījuma norisē klātienē, personām pēdējo 72 stundu laikā pirms iestājpārbaudījuma ir veikts Covid-19 tests un tas ir negatīvs. Covid-19 testu var neveikt personas, kas dokumentāri var pierādīt, ka pēdējo triju mēnešu laikā bijušas inficētas ar SARS CoV-2 un vairs nerada inficēšanās risku apkārtējiem. Covid-19 testu neveic personas, kas dokumentāri var pierādīt, ka ir pilnībā vakcinējušās pret Covid-19 infekciju”.

4. Izteikt 32.716. apakšpunktu šādā redakcijā:

“32.716. ir atļauts rīkot bērnu nometnes klātienē, ievērojot šādus nosacījumus:

32.7 16.1. bērnu skaits grupā ir ne vairāk kā 20 dalībnieki. Nometnēs, kas tiek organizētas brīvā dabā vai atsevišķās ēkās, ir pieļaujama vairāku grupu dalība, ja tiek veikti visi nepieciešamie epidemioloģiskās drošības pasākumi un nodrošināts, ka šo grupu dalībnieki un personāls nometnes darbības laikā nesastopas;

32.716.2. nometnē var piedalīties:

32.716.2.1. darbinieki, kuriem pēdējo 48 stundu laikā pirms nometnes sākuma ir veikts  SARS-CoV-2 vīrusa RNS noteikšanas tests un tas ir negatīvs, kā arī atkārtots tests tiek veikts nometnes norises laikā vienu reizi nedēļā;

32.716.2.2. bērni, kuriem pēdējo 48 stundu laikā pirms nometnes sākuma ir veikts  SARS-CoV-2 vīrusa RNS noteikšanas tests un tas ir negatīvs, kā arī atkārtots tests tiek veikts nometnes norises laikā vienu reizi nedēļā;

32.716.2.3. neveicot SARS-CoV-2 vīrusa RNS noteikšanas testu darbinieki un bērni, kuri var apliecināt Covid-19 inficēšanās epizodi no vienpadsmitās līdz simt astoņdesmitajai dienai pēc parauga ņemšanas datuma, ar kuru laboratoriski tika apstiprināta Covid-19 infekcija, nosakot SARS-CoV-2 vīrusa RNS, kā arī darbinieki un bērni, kuri dokumentāri var apliecināt, ka ir vakcinēti pret Covid-19, sākot ar piecpadsmito dienu pēc pilna vakcinācijas kursa pabeigšanas ar Eiropas Zāļu aģentūras vai līdzvērtīgu regulatoru reģistrētām vai Pasaules Veselības organizācijas atzītām vakcīnām atbilstoši vakcīnas lietošanas instrukcijai vai no divdesmit otrās dienas līdz deviņdesmitajai dienai pēc vakcīnas “Vaxzevria” pirmās devas saņemšanas un uzreiz pēc “Vaxzevria” otrās devas saņemšanas;

32.716.3. nometnes norise notiek tikai to noteiktā teritorijā (norises vietā). Netiek rīkotas aktivitātes ārpus šīm teritorijām, izņemot gadījumus, ja nometnes dalībnieki attiecīgajā vietā ir vienīgie apmeklētāji;

32.716.4. nometnes dalībnieki un personāls lieto mutes un deguna aizsegus, izņemot bērnus līdz 7 gadu vecumam un diennakts nometnēs vienas grupas ietvaros;

32.716.5. nometnē tiek noteikta atbildīgā persona un procedūra rīcībai, ja nometnes dalībnieku vai personāla vidū tiek konstatēts Covid-19 saslimšanas gadījums;

32.716.6. nometnes organizēšanā ir pienākums ievērot Vadlīnijās piesardzības pasākumiem bērnu nometņu organizētājiem noteiktās prasības.”.

  5. Aizstāt 32.7 17.1. apakšpunktā skaitli “15” ar skaitli “10”.

6. Izteikt 32.7 18.2. apakšpunktu šādā redakcijā:

“32.718.2. pārtraukta sporta treniņu (nodarbību), tai skaitā individuālo apmeklējumu, norise iekštelpās, izņemot šo noteikumu 32.7 18.3. un 32.7 18.4. apakšpunktā minētajām personām, kā arī sporta treniņus (nodarbības) bērnu diennakts nometnēs;”.

7. Papildināt ar 32.724. apakšpunktu šādā redakcijā:

“32.724. vienas klases (grupas, kursa) izglītojamiem (ne vairāk kā 30 personām, ieskaitot izglītības iestādē nodarbinātos) ārtelpās drīkst rīkot pasākumu pirmsskolas izglītības pakāpes noslēgumā un izglītības dokumenta pasniegšanai pamatizglītības, vidējās izglītības un augstākā izglītības pakāpē, vienlaikus nodrošinot, ka pasākuma ilgums nepārsniedz divas stundas, un klātesošie lieto mutes un deguna aizsegus, ja nav iespējams ievērot divu metru distanci. Izglītojamā pavadošās personas vienas mājsaimniecības ietvaros pasākuma laikā var atrasties atstatus no izglītojamiem un izglītības iestādē nodarbinātiem. Izglītības iestāde nodrošina epidemioloģisko drošības prasību ievērošanu pasākuma norises vietā.”

8. papildināt pārejas noteikumu ar 93.punktu šādā redakcijā:

“93. Šo noteikumu 32.716. apakšpunkts tiek piemērots ar 2021.gada 14.jūniju.”.

Ministru prezidents Arturs Krišjānis Kariņš

Izglītības un zinātnes ministre Ilga Šuplinska

Iesniedzējs:

Izglītības un zinātnes ministre Ilga Šuplinska

Vizē:

Valsts sekretārs Jānis Volberts

Dambīte 65804934

Daiga.Dambite@izm.gov.lv